OpenLLM-France/wikimedia huggingface dataset:
# Marcelo Usabiaga

Marcelo Usabiaga Jauregi (Ordizia, 1916ko urriaren 30a - Donostia, 2015eko uztailaren 23a) miliziano komunista Espainiako Gerra Zibilean, gerrilari, militante antifrankista, PCEko militantea eta CCOO sindikatuko partaidea. Frankismo garaian 21 urte eman zituen espetxeratuta. Melitón Manzanasek torturatuen artekoen aipatua izan da. 1960ko uztailean Bittori Bárcenarekin ezkondu zen eta Hernaniko Aceros Orbegozo lantegian hasi zen lanean.

## Bibliografia

* (Gaztelaniaz) Usabiaga, Marcelo, «Así fue la Batalla de Irun», Historia 16, 362. zenbakia (2006ko ekaina), 72-85. orr. Online eskuragarri.

## Kanpo estekak

* Jon rejado: "Marcelo Usabiaga, erreferente komunista" Berrian, 2015eko uztailaren 24.
* (Gaztelaniaz): "¡Por rojos! Memoria de dos luchadores antifranquistas". Historia 16, 296. zk., 2000ko abendua. Mikel Rodríguezek Marcelo Usabiagari egindako elkarrizketa.
* (Gaztelaniaz): Marcelo Usabiagari La Vanguardian egindako elkarrizketa.
* (Gaztelaniaz): Marcelo Usabiagari buruzko dokumentala.
* Datuak: Q20016649
# Mekanika estatistiko

Mekanika estatistikoa fisikaren adar bat da, eta, probabilitatearen teoriaren bidez, sistema fisiko makroskopikoen portaera deduzitu dezake. Sistema horiek osagai baliokideen kopuru estatistikoki esanguratsu batek osatzen ditu, sistema horiek osatzen dituzten elementu edo partikulei eta haien elkarreraginei buruzko zenbait hipotesitatik abiatuta.
Sistema makroskopikoak dira Avogadroren konstantetik gertu dagoen partikula kopuru bat dutenak. Partikula horien balioa, gutxi gorabehera $10^{23}$ da, ikaragarri handia, eta, beraz, sistema horien tamaina gizakiaren eguneroko eskalakoa izan daiteke , nahiz eta partikula bakoitzaren tamainaren eskala atomikokoa izan. Sistema makroskopiko baten adibide bat, adibidez, baso bat ur litzateke.
Sistema horiek aztertzeko teknika estatistikoak erabiltzeak duen garrantzia honetan datza: hain sistema handiak direnez, ezinezkoa da partikula bakoitzaren egoera fisikoa erregistratzea eta mekanikaren legeen bidez sistemaren portaera iragartzea, are gehiago, sistema erreal bati buruzko hainbeste informazio ezagutzea ezinezkoa dela.
Mekanika estatistikoaren baliagarritasuna da sistemen portaera mikroskopikoa haien portaera makroskopiko edo kolektiboarekin lotzea, halako moldez non, baten portaera ezagututa, bestearen portaeraren xehetasunak jakin baitaitezke. Eremu estokastiko ugari deskribatzeko aukera ematen du, hala nola erreakzio nuklearrak; sistema biologikoak, kimikoak, neurologikoak, besteak beste.

## Erreferentziak

* ↑ Arenaza, Txema Ezpeleta; Aldamiz, Josu Igartua. (1996). Mekanika estatistikoa. Sarrera. (Noiz kontsultatua: 2022-10-19).
* ↑ «Mekanika estatistikoa.» www.buruxkak.eus (UEU) (Noiz kontsultatua: 2022-10-19).
* ↑ H., Trevena, David. (1996). Mekanika estatistikoa sarrera. Udako Euskal Unibertsitatea ISBN 84-86967-78-3. PMC 907515011. (Noiz kontsultatua: 2022-10-19).

## Bibliografia

* Landau, L.D.; Lifshitz, E. M. (1980). Statistical Physics. Pergamon Press Ltd. 0-08-023039-3.
* Pathria R. K. (2001). Statistical Mechanics. Butterworth Heinemann. 0 7506 2469 8.

## Ikus, gainera

* Ludwig Boltzmann
* entropia
* makroskopiko
* termodinamika
* Datuak: Q188715
* Multimedia: Statistical mechanics / Q188715
# Mekako xerife

Mekako xerifea (arabieraz شریف مکة, šarīf makka), Goi Erdi Arotik eta 1924 arte, Meka eta Medina (Saudi Arabia) hirietako erregeordeek eraman zuten titulua. Xerifearen funtzioa, hasiera batean behintzat, Islamaren bi toki santuak eta bertara joaten ziren erromesak babestea zen.
Xerife hitzak (sharif arabieraz), "noblea" esan nahi du, eta, bere alaba Fatima az-Zahra eta honen senar Ali ibn Abi Taliben bidez, Mahomaren ondorengo diren pertsonei erreferentzia egiten die. Tribu zentzu batean, tribu edo lurralde bateko pertsonen babeslea denarentzako ere erabil daiteke. Mekako xjerifeen kasuan, bi ezaugarriak ematen ziren.
Titulua, 1201etik aurrera, haxemiarrek izan zuten, kargu hau, desagertu arte mantenduko zutenak. 1517an, xerifeak, otomandar kalifaren autoritatea onartu zuen, hala ere, xerifeek, autonomia zabal bat izan zutelarik.
1916an, azken xerifea izan zen Husayn ibn Ali eta bere semeak, otomandar boterearen aurkako altxamendu baten buru izan ziren, altxamendu honek, Arabiar Matxinada izena jaso zuelarik. Matxinada honen ondorioz, Hiyaz eskualdea Estatu independente bihurtu zen. Husayn xerifea, une horretan, kalifa bihurtu zen. Baina, 1924an, Hiyaz eskualdea, Banu Saud klanak hartu zuen, ondoko Netxd eskualdeko erregeordeak, Erdialdeko Arabian. Haxemiarrak, boteretik boteak izan ziren, eta Hiyaz, Netxdi erantsia, 1932an, Saudi Arabia estatu berria eratzeko. Saudiar dinastia ez da xerifea, hau da, ez da Mahomaren ondorengo, eta, beraz, Estatu berriko erregeak ezin zuen beretzat aldarrikatu Mekako xerife titulua. Honela, titulua desagertu zen, etengabe existitu zena Islamaren hasieratik. Hau nolabait konpondu nahian, Toki Santuen Zaindaria izeneko titulu berria sortu zen, Saudi Arabiako erregearen irudiarekin lotuta doana.

## Kanpo estekak

* Datuak: Q15109402
# Mareuil-sur-Lay-Dissais kantonamendua

Mareuil-sur-Lay-Dissais kantonamendua Frantziako kantonamendu bat da. Vendée departamenduan dago, Loirerria eskualdean. Guztira 28 udalerri ditu eta Mareuil-sur-Lay-Dissais da bere hiriburua.

## Kanpo estekak

* Datuak: Q527577
# Marexal

Marexal hitzak hainbat adiera ditu:
* Mariskala: Kargu militarra.
* Marexal (pertsonaia): Zuberoako maskaradako pertsonaia.
# Mareya Salazar

Mareya Salazar (Bathurst, Brunswick Berria, Kanada, 1996ko urriaren 21a) kanadar aktorea da, venezuelar jatorrikoa. Charmed telesailean Josefina izeneko pertsonaia antzezteagatik ezaguna da.

## Filmografia
### Filmak

| Urtea | Izenburua | Rola | Oharrak |
| 2019 | Verliefd op Cuba | Benita | |

### Telesailak

| Urtea | Izenburua | Rola | Oharrak |
| 2021 | Charmed | Josefina Reyes | |

## Erreferentziak

* ↑ (Ingelesez) LezWatch.TV. Mareya Salazar. (Noiz kontsultatua: 2021-04-19).
* ↑ (Ingelesez) Ramos, Dino-Ray. (2021-03-31). «‘Charmed’ Adds Trans Actress Mareya Salazar In Recurring Role» Deadline Hollywood (Noiz kontsultatua: 2021-04-19).

## Kanpo estekak

* Datuak: Q106566180
# Mamnoon Hussain

Mamnoon Hussain (urduz: ممنون حسین‎‎; Agra, 1940ko abenduaren 23a - Karatxi, 2021eko uztailaren 14a) pakistandar politikari eta industria-magnatea izan zen. Pakistango 12. presidentea izan zen 2013tik 2018ra.
Britainiar Raj-en jaio zen eta 1949an bere familiak Pakistanera emigratu eta Karatxin bizitzen jarri zen. Merkataritza ikasi zuen Karatxiko Unibertsitatean eta bere aitaren negozioan hasi zen lanean. Ondoren, ehungintza-enpresa bat sortu zuen.
1968an Pakistango Liga Musulmanera batu zen. 1999an Sindheko gobernadore izendatu zuten, baina urte horretan bertan kargutik kendu zuten kolpe militarraren ondoren. Nawaz Sharif lehen ministroaren aliatua izan zen eta haren babesarekin Pakistango presidente aukeratu zuten 2013an. 2018an Arif Alvi ordezkatu zuen.

## Kanpo estekak

* Datuak: Q14257286
* Multimedia: Mamnoon Hussain / Q14257286
# Mamoiada

Mamoiada Nuoroko (Sardinia, Italia) udalerria da.

## Kanpo estekak

* Mamoiadari buruzko sare-orria
* Datuak: Q295260
* Multimedia: Mamoiada / Q295260
# Mamorlezko jauregia (Kalkuta)

Mamorlezko jauregia, ingelesez: Marble Palace, Indiako Kalkuta hiriaren iparraldean dagoen jauregi bat da, Muktaram Babu kalearen 46. zenbakian. Hirian Viktoriar Aroko jauretxeen artean hobekien mantendu eta dotoreneetako bat da. Jauretxea bere marmolezko horma eta eskulturengatik ezaguna da, hortik bere izena.
1835ean Rajendra Mullick bengaliar merkatari aberats eta arte bildumatzaileak eraikiarazi zuen.
* Datuak: Q6755210
* Multimedia: Marble Palace (Kolkata) / Q6755210
# Mamolar

Mamolar Burgosko udalerria da, Sierra de la Demanda eskualdean dagoena.
2008ko urtarrilaren 1eko erroldaren arabera 52 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1630597
* Multimedia: Mamolar / Q1630597
# Mamoru Shigemitsu

Mamoru Shigemitsu (Oita, Japon, 1887ko uztailaren 29a - Yugawara, Kanagawa, Japon, 1957ko urtarrilaren 26a) japoniar diplomatikoa eta estatugizona izan zen.

## Biografia

Herri askotan enbaxadore izan ondoren, Kanpo Arazoetako ministro izan zen 1943. urtetik Bigarren Mundu Gerra amaitu zen arte. 1945. urteko irailaren 2an Japoniaren errendizioa sinatu zuen Estatu Batuetako armadaren Missouri korazatuan. Zazpi urteko espetxe-zigorra ezarri zioten 1948. urtean, baina aske geratu zen handik bi urtera. Kanpo Arazoetarako ministro izan zen 1954-1956 urteetan, eta geroztik hil arte Japoniako ordezkaria izan zen Nazio Batuetan.

## Ikus gainera

* Japoniaren errendizioa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q447077
* Multimedia: Mamoru Shigemitsu / Q447077
# Mamo Wolde

Demisse "Mamo" Wolde (oromoeraz: Maammo Woldee, amhareraz: ደጋጋ ("ማሞ") ዎልደ; Jirgalem, Etiopia, 1932ko ekainaren 12an, - Addis Abeba, 2002ko maiatzaren 26an) distantzia luzeko nazioarteko korrikalaria izan zen, Mexiko Jokoetan maratoiko olinpiar txapelduna eta 10.000 metroko txapeldunordea izan zena. Nazioarteko mailan distantzia luzean arrakasta lortu zuen Afrikako lehen korrikalaria izan zen.
Elgoibarko Mintxeta kirol-gunean monolito bat dago bere omenez, eta 2012z geroztik Elgoibarren antolatzen den Mugertza Krosean junior kategoriako lasterketak Mamo Wolde izena du. Elgoibarreko Kirol Klubean asko eskertu zuten 1963an bera izan zela lehen atzerritarra Mugertza Memorialean parte hartu zuena, horrela Elgoibarko lehiaketa nazioarteko lehiaketen kategorian sartu ahal izan baitzen. Lau aldiz irabazi zuen memorial hori (1963, 1964, 1967 eta 1968n). Nahiz eta mundu mailako txapelduna izan oso harreman gertu eta apala izan zuen beti Elgoibarreko lagunekin.
| « | MAMO WOLDEri Arriturikan egondu gera zu korrika ikusita, Pama aundiak dauzkatzu baña danak ondo merezita. Iru alditan egin diguzu Donosti'raño bixita; prantzes ta ingles, belga ta ruso, danak atzean utzita, Euskalerritik joaten zera zu beti txapela jantzita. | » |
| —Manuel Matxain korrikalaria eta bertsolaria |||

## Erreferentziak

* ↑ (Gaztelaniaz) Leon, Jabi. (2016). «Mamo Wolde, un mito que sigue creciendo. Noticias de Gipuzkoa» Noticias de Gipuzkoa (Noiz kontsultatua: 2018-02-11).
* ↑ «BERTSO / OLERKIen orrialdea» www.armiarma.eus (Noiz kontsultatua: 2018-02-11).
* Datuak: Q372208
* Multimedia: Mamo Wolde / Q372208
# Mamoru Kishimoto

Mamoru Kishimoto (japonieraz: 岸本 衛, 1964ko abuztuaren 8a - ) Japoniako futbolari ohia da.
Hainbat futbol taldetan jokatu du, esaterako Júbilo Iwata.

## Kanpo estekak

* (Japonieraz) J.League Data Site
* Datuak: Q23831162
# Mamonas

Mamonas Brasilgo udalerri bat da, Minas Gerais estatuan kokatua. 5.997 biztanle ditu 284,365 km²ko eremuan.

## Ikus, gainera

* Minas Gerais

## Kanpo estekak

* Datuak: Q1754973
* Multimedia: Mamonas (Minas Gerais) / Q1754973
# Maritza Soto

Maritza Soto Vásquez (Santiago, Txile, 1990) txiletar astronomoa da, eta hainbat exoplaneta aurkitu ditu: HD 110014 c, K2-237b eta K2-161-b.

## Ibilbidea

2015eko abuztuaren 19an, Sotok HD 110014 c exoplaneta dagoela baieztatu zuen , HD 110014 (Ji Virginis) izar gorriaren inguruan orbitatzen duena eta Jupiterrena baino hiru aldiz masa handiagoa duena. Aulkiaren behatokitik HD 110014 sisteman planeta bat aurkitu zuen, Eguzkia baino bi aldiz handiagoa den izar erraldoi gorri bat, Lurretik 293 argi-urtera. HD 110014 c Planeta izendatu zuten, nazioarteko terminologiari jarraituz, eta urte batzuk lehenago detektatu bazen ere, Sotok egiaztatu eta idatzi zituen datuak, existitzen zela frogatzeko. Astroa Virgo konstelazioko Ji Virginis izeneko izar baten inguruan dabil, eta 2004an eta 2011n detektatu zen.
Doktoratu ondoko ikertzailea eta Queen Mary University of Londonen astronomo-talde bateko burua izan zen. 2018ko udan, bi gas-exoplaneta aurkitu zituen, Jupiter baino handiagoak ziren K2-237b eta K2-161-b izarrak orbitatuz. K2-237b orbitak bi egunean behin orbitatzen du bere izarraren inguruan, eta K2-161b orbitak hiru egunez egiten du.

## Aintzatespenak

* 2018ko irailean, Soto 2018ko Natida Chileno sarirako izendatu zuten, hainbat arlotan nabarmentzen diren txiletarrak aintzatesteko ekimena.

## Erreferentziak

* ↑ Cecilia Yáñez. Astrónoma chilena de 25 años descubre planeta tres veces más grande que Júpiter. LA TERCERA.
* ↑ TVN, 24Horas.cl. (19 de agosto de 2015). Astrónoma chilena descubre nuevo planeta que gira en torno a una estrella. .
* ↑ «Open Exoplanet Catalogue - HD 110014 c» www.openexoplanetcatalogue.com.
* 1 2 3 4 Vázquez, Rocío Aguilera. (2 de octubre de 2018). La astrónoma chilena que ha descubierto tres planetas antes de cumplir 30 años. ISSN 1134-6582..
* ↑ BBC Mundo. (26 de agosto de 2015). La joven astrónoma chilena que descubrió un enorme planeta. .
* ↑ Maritza Soto, la astrónoma chilena de 28 años que ha descubierto tres planetas. 11 de septiembre de 2018.

## Kanpo estekak

* Datuak: Q47088388
* Multimedia: Maritza Soto / Q47088388
# Mariupolgo portua

Mariupolgo portua edo Mariupolgo itsas-portua (ukraineraz: Маріупольський морський порт) Mariupolen, Ukrainan, kokaturik dagoen portu bat da, Taganrog badian, Azov Itsasoan. Portua Ukrainako Itsas Portuen Agintaritzaren portu horretako adarreko portu-agintaritzak zuzentzen du.
Itsas-portuaren atrakaleku-lerroa 3.9 kilometrokoa da, 22 atrakalekurekin, bai eta 9.75 metroko sakonerarekin ere. Portua, gainera, "Mariupol-Port" izeneko tren-geltoki batek zerbitzatzen du. Portuko trenbidearen luzera totala 27.1 kilometrokoa da. Gainera, autobideak portuaren ondoan daude kokaturik.
Mariupolgo itsas-portuaren karga-fakturazioa 7.6 milioi tonakoa izan zen 2016an. Zama-ahalmenari dagokionez, itsas portuaren ahalmena, urteko, 18.8 milioi tonara iristen da.
Portuak bere mailako konponketa-instalaziorik handiena du, Azov Itsaso osoan.

## Historia

Mariupolgo portuaren jaiotza Errusiar Hegoalde industrialaren garapen azkarraren jarraipena izan zen, XIX. mendearen bigarren erdian. Izan ere, Kalmius ibaiaren bokaleko sakonera gutxiko moilak ez zituen garaiko Donets arroko edo Donbasseko meatze- eta industria metalurgikoaren garapen-baldintzak betetzen. Hala, 1886an, Mariupolen, Zintseva balka herritik gertu, portu sakon baten eraikuntza hasi zen.
Eraikuntza bost urterako aurreikusi zen, baina hirutan amaitu zuten industrialdeen presiopean. Hala, 1889ko irailaren 2an, ikatza zeramaten 18 bagoi (2,000 pood inguru) ekarri zituzten portuko ontzietara. Hala, Errusiako Trenbideen Ministroa eta Mariupol hiriko gobernadore zenn Kharazhaev ageri ziren otoitz baten ondoren, irailaren 3an Errusiako Itsasontzi eta Merkataritza Elkartearen lehen ontzi-kargatzeari ekin zioten, helmugarantz joan zirenak.
Data hori portuaren ustiapen-hasiera datatzat hartzen da; izan ere, portuak garrantzi handia izan zuen eskualdeko eta herrialde osoko industriaren garapenerako. 1867–1904 aldian, Mariupolgo portua Errusiako hirugarrena izan zen, militarrak ez ziren portuen artean, esleipen-bolumenaren arabera.
2022ko maiatzaren 26an, Mariupoleko setioaren testuinguruan itxia izan ostean, Errusiak portua berriro ireki zuen merkataritza-ontzientzat, Ukrainak ezarritako itsas minak kendu ostean.

## Galeria

* Sytinen Entziklopedia Militarreko Mariupol portua artikuluaren argazkia (San Petersburgo, 1911–1915).
* Itsas portuaren terminala, 2010ean.
* Mariupolgo portua, 2020ko urtarrileko irudi batetan.

## Erreferentziak

* ↑ https://edition.cnn.com/2022/03/24/europe/ukraine-russian-warship-berdyansk-intl/index.html
* ↑ https://www.forbes.com/sites/davidaxe/2022/04/13/the-ukrainians-claim-they-damaged-a-russian-cruiser-be-skeptical/?sh=1e00954e3971
* ↑ Konstantinova Victoria, Lyman Igor, Ignatova Anastasiya.
* ↑ Russia says civil vessels may use Mariupol port, mine danger lifted. Reuters 26 May 2022.

## Kanpo estekak

* Mariupolgo Portuaren Agintaritza
* State Stevedore Portu-Operadorearen webgune ofiziala
* Mariupogol portua, Ukrainako Azpiegitura Ministerioaren webgunean
* Opendatabot | MARIUPOLSKY PORT - Helbidea, EDRPOU kodea, jabeak, zuzendaria, erabaki judizialak
* Datuak: Q4281590
* Multimedia: Port of Mariupol / Q4281590
# Mariupolgo arte-eskolako bonbardaketa

2022ko martxoaren 20an, Errusiak Mariupolgo 12. arte-eskola bonbardatu zuen, non ehunka pertsona babesten ziren errusiarrek Ukraina inbaditu zutenean.

## Testuingurua

Otsailaren 24an, Errusiako Indar Armatuek, Errusiaren-aldekoen laguntzarekin, Mariupol portu-hiria setiatu zuten, biktima ugari eraginez eta bertako biztanleei elikagai-, gas- eta elektrizitate-hornidurak moztuz. Sergii Orlov-en ustez –Mariupolgo alkatea– hiriaren %80–90 artean suntsituta zegoen errusiar bonbardaketen ondorioz. Martxoaren 20rako, tokiko agintariek uste zutenez, gutxienez 2,300 zibil hil zirela setioan, bonbardaketa gertatu aurretik.

## Bonbardaketa

2022ko martxoaren 20an, Ukrainako agintariek iragarri zuten tropa errusiarrek 400 pertsona inguru babesten ziren arte-eskola bat bonbardatu zutela.

## Erreferentziak

* ↑ (Ingelesez) «Russian troops ‘everywhere’ in Mariupol as art school sheltering 400 is bombed» Washington Post ISSN 0190-8286. (Noiz kontsultatua: 2022-03-22).
* ↑ Kesaieva, CNN's Andrew Carey, Olga Voitovych and Yulia. «School where hundreds were believed to be sheltering is bombed in Mariupol as fighting rages for key port city» CNN (Noiz kontsultatua: 2022-03-22).
* ↑ (Ingelesez) «Up to 1,200 people may have been inside the theater, the city's deputy mayor Serhiy Orlov said.» RadioFreeEurope/RadioLiberty (Noiz kontsultatua: 2022-03-22).
* 1 2 (Ingelesez) Anna, Cara. «Russia bombs Mariupol art school where 400 were sheltering, Ukraine officials say» www.timesofisrael.com (Noiz kontsultatua: 2022-03-22).

## Kanpo estekak

* Datuak: Q111325777
iea2022ko Ukrainako inbasioa :
Errusia–Ukraina Gerraren parte :
ieaLaburpena :
ieaLiskar militarrak :
ieaJendartea :
ieaGerra-krimenak :
ieaErreakzioak :
ieaInpaktua :
ieaGako-jendea :
Kategoria
Commons :
# Marius Cozmiuc

Marius Vasile Cozmiuc (Suceava, 1992ko Irailaren 7a) Errumaniako arraunlaria da. 2012ko zein 2016ko Udako Olinpiar Jokoetako lemazain gabeko lauko gizonezko kategorian parte hartu ostean, 2020ko Tokioko Olinpiar Jokoetan zilar-domina eskuratu zuen lemazain gabeko biko gizonezko kategorian, Ciprian Tudosărekin batera. 2017an, Ionela-Livia Lehaci arraunlariarekin ezkondu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio (Japonia ) | 02 ! | Lemazain gabeko bikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 02 ! | Lemazain gabeko bikoa |
| Europako Txapelketa ||||
| Urtea | Lekua | Domina | Kategoria |
| 2013 | Sevilla Espainia | 02 ! | Lemazain gabeko laukoa |
| 2017 | Račice (Litoměřiceko barrutia) Txekiar Errepublika | 02 ! | Lemazain gabeko laukoa |
| 2018 | Glasgow Erresuma Batua | 03 ! | Lemazain gabeko bikotea |
| 2019 | Luzerna Suiza | 02 ! | Lemazain gabeko bikoa |
| 2020 | Poznan Polonia | 01 ! | Lemazain gabeko bikoa |

## Erreferentziak

* ↑ «Olympedia – Marius Cozmiuc» www.olympedia.org (Noiz kontsultatua: 2021-08-12).
* ↑ (Ingelesez) «Canotaj: SUCEVENCELE Ionela-Livia Cozmiuc şi Gianina-Elena Beleagă, CAMPIOANE MONDIALE» Obiectiv de Suceava 2018-09-15 (Noiz kontsultatua: 2021-08-12).

## Kanpo estekak

* Datuak: Q11770056
* Multimedia: Marius Cozmiuc / Q11770056
# Metrioglypha

Metrioglypha Tortricidae familiako tximeleta genero bat da. Bere espezie tipoa Grapholita vulgana da.

## Espezieak

| Espeziea | Egoera |
| Metrioglypha aoriphora | daturik gabe |
| Metrioglypha circulata | daturik gabe |
| Metrioglypha confertana | daturik gabe |
| Metrioglypha crassa | daturik gabe |
| Metrioglypha dualis | daturik gabe |
| Metrioglypha empalinopa | daturik gabe |
| Metrioglypha gemmarius | daturik gabe |
| Metrioglypha habilis | daturik gabe |
| Metrioglypha ithuncus | daturik gabe |
| Metrioglypha mellifera | daturik gabe |
| Metrioglypha onychosema | daturik gabe |
| Metrioglypha phyllodes | daturik gabe |
| Metrioglypha thystas | daturik gabe |
| Metrioglypha viridicosta | daturik gabe |

## Kanpo estekak

* Datuak: Q6824384
* Espezieak: Metrioglypha
# Metro-City

Metro-City ((Txineraz)) Txinako Shanghai hirian dagoen merkataritza-gune ezagunetariko bat da. Xujiahui auzoan kokatuta, haren esferaerdiko itxurari esker, inguru horren irudi enblematikoa da, batez ere gauean argitzen dutenean. 1989an eraiki zen.

## Teknologia gunea

Shanghaiko produktu teknologiko eta elektronikoen merkatu nagusia da. Solairu gehienetan ordenagailuak, kamerak, kontsolak, mugikorrak e.a. eros daitezke. Teknologiarekin batera jatetxeak eta kafetegiak daude. Azken solairuan zinema bat dago. Guztira 67 000 m² ditu.

## Erreferentziak

* ↑ https://goshopshanghai.com/shanghai-metro-city-291.html
* ↑ https://web.archive.org/web/20130321061404/http://shanghai.cultural-china.com/html/Shopping/Shopping-Store/200810/15-192.html

## Ikus, gainera

* Xuhui Barrutia

## Kanpo estekak

* Webgune ofiziala.
* Datuak: Q6824401
* Multimedia: Metro City (Shanghai) / Q6824401
# Metro-2

Metro-2 (errusieraz Метро-2) ustezko sekretupeko Moskuko metro sistema da, lur azpikoa, eta Moskuko metro publikoaren parekoa. Uste denaren arabera, Stalinen garaian (edo une hartatik aurrera) eraiki zen garraio sistema, eta KGB polizia sekretuak D-6 gisa izendatzen omen zuen.
Errusiako kazetariek agertu izan dutenez, Errusiako Zerbitzu Sekretu Federalak eta Moskuko metroko zuzendaritzak ez dute bigarren metro sistema baten existentzia baieztatu edo gezurtatu.
Zurrumurruen arabera, Moskuko metro zibila (publikoa) baino luzeagoa da. Esaten denaren arabera, 4 lerro lituzke metroak, eta, 50 eta 200 metroko sakoneran kokatuta legoke. Kremlin gotorlekua eta Errusiako Zerbitzu Sekretu Federala lotzeaz gain, Vnukovo-2 aireportua, Ramenki inguruan legokeen lur azpiko hiria, eta beste zenbait toki garrantzitsu lotzen omen ditu ustezko metroak.
Hiriko esploratzaile talde batek esan zuen ustezko metroaren ateetako batekin egin zuela topo, 1994an.. Bestalde, metro honi buruzko informazio guztia «espekulatiboa», eta «irudiekin indartu gabea» dela esan izan da. Ustezko eraikitze lanetan partu hartu izandakoen testigantzak daude, eta espeleologo taldeek, Bigarren metroa «ikusi» izana baieztatzen dute. Alabaina, ez dago «lehen eskuko» informaziorik.

## Erreferentziak

* ↑ https://web.archive.org/web/20070112194714/http://www.moscowpass.ru/dir_eng/3006200303429/
* ↑ Kalder, Daniel (2008). Strange Telescopes, Faber and Faber.
* ↑ The Secret Worldwide Transit Cabal. Transitcabal.blogspot.com. 2009-06-01

## Kanpo estekak

* (Errusieraz) Metro-2 sistemari buruzko webgunea.
* Datuak: Q771936
* Multimedia: Moscow Metro-2 / Q771936
# Metro (argipena)

Metro izenarekin erlazionatuta dauden gaiak:
* Metro: SI sisteman luzerak neurtzeko unitatea.
* Metro: hirietan askotan lur azpitik joaten den pertsonentzako garraiobidea (lurazpiko).
* Metro: Doako egunkari baten izena.
# Maorierazko Wikipedia

Maorierazko Wikipedia Wikipediaren Maorierazko edizioa da. 2003ko azaroan jarri zen abian, eta 2009ko urriaren hasieran 6.501 artikulu zituen eta Wikipedien zerrendan 102.a zen.

## Kanpo estekak

* Maorierazko Wikipedia
* Datuak: Q2732019
* Multimedia: Māori Wikipedia / Q2732019